ન્યૂયોર્ક સિટી પોલીસ ડિપાર્ટમેન્ટનું કહેવું છે કે અચાનક જ એક ટ્રક રસ્તા પર ચઢી ગયો અને અનેક લોકો તેની ઝપેટમાં આવી ગયા. આ પછી જ્યારે ટ્રક ડ્રાઇવર હથિયાર દેખાડીને ટ્રકની બહાર નીકળ્યો ત્યારે પોલીસે તેની પર ગોળી ચલાવી. હાલ ડ્રાઇવરને હોસ્પટિલ લઇ જવામાં આવ્યો છે. અને પોલીસ દ્વારા આ આતંકી હુમલાની તપાસ શરૂ કરવામાં આવી છે. હુમલો કરનાર યુવકની ઉંમર 29 વર્ષની તેમ જાણવા મળ્યું છે. અમેરિકાના મેનહેટનમાં થયેલા આતંકી હુમલા પછી રાષ્ટ્રપતિ ડોનાલ્ડ ટ્રંપે અનેક ટ્વિટ કરીને આ હુમલાની નિંદા કરી છે. તેમણે કહ્યું કે અમે આઇએસઆઇએસને પાછા આવવાનો અવસર નહીં આપીએ. જે રીતે મિડલ ઇસ્ટમાં તેમને દરેક જગ્યાએ અમે હરાવ્યું છે તેમ હરાવીશું. અમેરિકામાં નહીં આવવા દઇએ.